ตลาดหุ้นเอเชียปรับตัวขึ้นเช้านี้ ขานรับดาวโจนส์ปิดบวก
ตลาดหุ้นเอเชียปรับตัวเพิ่มขึ้นในช่วงเช้าวันนี้ ตามทิศทางของตลาดหุ้นนิวยอร์กที่ปิดในแดนบวกเมื่อคืนนี้ (28 เม.ย.) เพราะได้แรงหนุนจากผลประกอบการที่สดใสของบริษัทจดทะเบียน นอกจากนี้ นักลงทุนกำลังรอดูผลการประชุมของธนาคารกลางสหรัฐ (เฟด) ซึ่งจะเสร็จสิ้นในวันพุธตามเวลาสหรัฐ
29 เม.ย. 2558

สำนักข่าวอินโฟเควสท์รายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ ตามทิศทางของตลาดหุ้นนิวยอร์กที่ปิดในแดนบวกเมื่อคืนนี้ (28 เม.ย.) เพราะได้แรงหนุนจากผลประกอบการที่สดใสของบริษัทจดทะเบียน นอกจากนี้ นักลงทุนกำลังรอดูผลการประชุมของธนาคารกลางสหรัฐ (เฟด) ซึ่งจะเสร็จสิ้นในวันพุธตามเวลาสหรัฐ
โดยดัชนี MSCI Asia Pacific ไม่รวมญี่ปุ่น ขยับขึ้น 0.1% แตะระดับ 525.30 จุด เมื่อเวลาประมาณ 8.00 น.ตามเวลาฮ่องกง
ส่วนดัชนี HSI ตลาดหุ้นฮ่องกงเปิดวันนี้ที่ 28,453.10 จุด เพิ่มขึ้น 10.35 จุด, ดัชนี SSE Composite ตลาดหุ้นจีนเปิดวันนี้ที่ 4,446.12 จุด ลดลง 30.10 จุด, ดัชนี TAIEX ตลาดหุ้นไต้หวันเปิดวันนี้ที่ 9,934.82 จุด ลดลง 22.01 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,155.01 จุด เพิ่มขึ้น 7.34 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,489.21 จุด ลดลง 5.88 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,855.10 จุด เพิ่มขึ้น 0.04 จุด
ทั้งนี้ ตลาดหุ้นญี่ปุ่นปิดทำการวันนี้ เนื่องในวันโชวะ
 